03/09/2009 | Administración LocalMunicipal
Arteixo
Servizos Económicos
Publicacion definitiva ordenanza fiscal nº 14

EDICTO O Concello Pleno, en sesión celebrada o pasado día 9 de xuño de 2009, aprobou provisoriamente a ordenanza fiscal nº 14 ”Taxa pola prestación do servizo público de axuda no fogar”. Durante o período de exposición ao público non se formularon reclamacións, elevándose a definitivo o acordo provisional adoptado en aplicación do artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, o que se fai público, así como o texto integro da modificación aprobada. De conformidade co sinalado no artigo 19.1 da mesma norma, contra dito acordo poderase interpoñer recurso contencioso-administrativo, sen prexuizo de calquera outro recurso que os interesados estimaran procedente. En uso das facultades concedidas polos artigos 133.2 e 142 da Constitución e polo artigo 106 da Lei 7/85, de 2 de abril, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, este Concello establece a Taxa pola prestación do servizo público municipal de axuda no fogar. Constitúe o feito impoñible da taxa a prestación por este Concello do servizo público de axuda no fogar. Son suxeitos pasivos desta taxa, en concepto de contribuíntes, as persoas físicas, xurídicas e as entidades a que se refiren o artigo 33 da Lei Xeral Tributaria e 23 da Lei 39/88, de 28 de decembro, que sexan receptoras e se beneficien das prestacions do servizo de axuda no fogar.1.- Responderán solidariamente das obrigas tributarias do suxeito pasivo as persoas físicas ou xurídicas a que se refire o artigo 42 da Lei 58/2003, de 17 de decembro, Xeral Tributaria.2.- Serán responsábeis subsidiarios as persoas ou entidades a que se refire o artigo 43 da Lei 58/2003, de 17 de decembro, Xeral Tributaria. A base impoñible deste tributo calcularase en función do Indicador público de rendas de efectos múltiples (IPREM). 1. O prezo/hora queda estabelecido en 15,33 €/hora de prestación do servizo. Sen embargao, as tarifas graduaranse segundo o seguinte cadro: 2. As persoas que, non estando empadronadas neste Concello, soliciten o servizo de axuda no fogar, aplicaraselles a tarifa única de 15,33 €/hora. Sem embargo no momento de adquirir a vecindade neste Concello, revisarase a súa cota tributaria, segundo o disposto no cadro precedente.3. Sen prexuizo do disposto no número anterior, poderán preverse excepcións aos criterios xerais nos casos en que a problemática principal atendida sexa a desestruturación familiar e se procure a protección e integración social de menores de idade en risco de exclusión, mediante resolución motivada do órgano competente para acordar a concesión do servizo, da que en todo caso deberá deixarse constancia no correspondente expediente.4. Aos efectos deste artigo considérase persoa usuaria aquela para a que se solicite o servizo. No caso de intervención con familias, entenderase como persoa usuaria un dos membros adultos da unidade de convivencia responsabeis dos menores que formen parte dela.5. A capacidade económica das persoas usuarias do servizo de axuda no fogar calcularase en atención á súa renda e, se e o caso, ao seu patrimonio. Terase en conta, ademais, as persoas que conviven habitualmente mais de 183 dias/ano no domicilio e económicamente dependentes que non superen os 8.000 €/ano de ingresos, segundo a Lei 35/2006 do Imposto sobre a renda das persoas físicas, segundo o estabelecido nos parágrafos seguintes.6. A renda valorarase atendendo aos ingresos netos que se perciban, e comprenderán: - Os rendementos de traballo, incluídas pensións e prestacións de previsión social, calquera que sexa o seu réxime. - Os rendementos de capital mobiliario e inmobiliario - Os rendementos das actividades económicas. - As ganancias e perdas patrimoniais. a) No caso de que a persoa usuaria tivera conxuxe ou parella de feito, as rendas de ambos os dous terán a consideración de rendas computabeis, entendendose neste caso por renda persoal a metade da suma dos ingresos de ambos os dous membros da parella. b) A capacidade conómica por razón da renda determinarase dividindo a renda ou rendas computabeis, de acordo co número anterior, entre a suma dos seguintes conviventes: o perceptor ou perceptores de rendas computadas e, se e o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen económicamente dos citados perceptores. c) A capacidade económica resultante será a correspondente á renda da persoa usuaria, calculada de acordo cos números anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.7. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con deducción das cargas e gravames que diminúan o seu valor, así como das débedas e obrigas persoais das que deba responder. Considérase exentos do cómputo a vivenda habitual en que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario.8. Tanto para o cómputo da renda, como do patrimonio terase en conta os datos correspondentes á última declaración fiscal dispoñible ou pensión coñecida. A taxa devengarase co comezo da prestación do servizo de axuda no fogar. O período impositivo coincidirá co mes natural, liquidándose o primeiro día do mes natural seguinte, e ratéase por días nos supostos en que a dita prestación non se realice polo mes completo. O ingreso realizarase en calquera das entidades de crédito colaboradoras, podendo os contribuíntes domiciliar o seu recibo nas referidas entidades. A tal efecto e para a prestación do servizo de axuda a domicilio, elaborarase un padrón ou lista cobratoria mensual, na que se reflictan as incidencias ou alteracións respecto do mes anterior. Nos suupostos en que a cota tributaria a satisfacer polos suxeitos pasivos sexa igual ou inferior a 10,00 €, a Administración poderá acumular a un mesmo suxeito pasivo, as liquidacións tributarias mensuais practicadas ata un máximo de tres cotas tributarias.1. A presentación das solicitudes, documentación esixibel así como o cálculo dos ingresos da unidade de convivencia, regularanse segundo o disposto na presente ordenanza fiscal e na Ordenanza reguladora do servizo municipal de axuda no fogar.2. Como complemento á Ordenanza reguladora do servizo, polos técnicos de servizos sociais, ademais do informe correspondente, engadirase a tarifa resultante.3. A forma de prestación do servizo, a súa autorización ou cese, así como a prórroga, regularase de acordo co disposto na Ordenanza reguladora do servizo municipal de axuda no fogar.4. A baixa da prestación do servizo surtirá efectos ao día seguinte en que se peticione ou se declare de oficio por esta Administración.5. Unha vez ao ano (entre os meses de xaneiro e marzo), solicitarase dos beneficiarios do servizo a documentación necesaria na que se reflicta a súa situación económica actual co gallo de actualizar as tarifas e no seu caso practicar a nova liquidación tributaria. En todo aquello non sinalado na presente ordenanza, estarase ao disposto nas disposicións xerais aplicabeis, así como na orde do 22 de xaneiro de 2009, pola que se regula o servizo de axuda no fogar, e disposocións que a complementen ou modifiquen. Aos efecto de cálculo da cota tributaria, o IPREM para o presente ano de 2009 queda estabelecido en 527,24 €. Para os vindeiros anos, a súa contía será a que anualmente se estabeleza nos ornamentos xerais do Estado. A presente ordenanza derroga á aprobada polo Concello Pleno en sesión celebrada o día 1 de outubro de 2001, e modificada posteriormente polo Concello Pleno en sesión celebrada do día 25 de marzo de 2004. A presente ordenanza foi aprobada polo Concello Pleno en sesión celebrada o día 9 de xuño de 2009. Entrará en vigor, logo da súa publicación no Boletín Oficial da Provincia, o día 1 de setembro de 2009, permanecendo en vigor até a sua modificación ou derrogación expresas. Arteixo, 25 de agosto de 2009 A Alcaldesa Por delegación, Decreto 2363/08 Asdo: Argimiro Rodríguez Torres Concelleiro de Economía e Facenda